Z A P I S N I K
20. sjednice Vijeća Gradske četvrti Podsljeme 
održane 19. prosinca 2018. u objektu MO Šestine, 
Šestinski trg 10, s početkom u 9,30 sati   


Nazočni članovi Vijeća Gradske četvrti Podsljeme: Nenad Cebić, Danijel Jagušt, Zdravko Jambrešić, Mario Jurin, Krešimir Kompesak, Snježana Punjek, Željko Sačić, Pero Semren, Emil Tafra, Drago Topolovec i Zlatko Večerin.

Drugi nazočni: Goran Rogić, Gradski ured za mjesnu samoupravu



Sjednicu otvara gospodin Krešimir Kompesak, predsjednik Vijeća Gradske četvrti Podsljeme i pozdravlja sve nazočne.
Predsjednik konstatira da je na sjednici nazočno svih 11 članova Vijeća, čime su stečeni uvjeti za raspravu i pravovaljano odlučivanje.
Prije utvrđivanja dnevnog reda, predsjednik otvara raspravu o zapisniku 19. sjednice Vijeća Gradske četvrti Podsljeme. Bez primjedbi, jednoglasno je verificiran zapisnik 19. sjednice Vijeća Gradske četvrti Podsljeme.

Predsjednik Vijeća otvara raspravu o prijedlogu dnevnog reda.
Bez rasprave, Vijeće Gradske četvrti Podsljeme jednoglasno donosi sljedeći


Predsjednik Vijeća otvara raspravu o prijedlogu dnevnog reda.
Bez rasprave, Vijeće Gradske četvrti Podsljeme jednoglasno donosi sljedeći


DNEVNI RED:

1.   Prijedlog zaključka o izmjeni Financijskog plana Gradske četvrti Podsljeme za 2018. -  
      donošenje zaključka
[bookmark: _Hlk532905794]2.   Prijedlog zaključka o izmjeni Plana komunalnih aktivnosti Gradske četvrti Podsljeme za
      2018. - donošenje zaključka
3.   Pitanja, prijedlozi i obavijesti


Ad 1.   Prijedlog zaključka o izmjeni Financijskog plana Gradske četvrti Podsljeme za 2018.

Predsjednik Vijeća objašnjava kako su prijedlog svi dobili na mail. Objašnjava kako je jedina promjena formiranje stavke „Kapitalne donacije neprofitnim organizacijama“, na koju se prenose donacije vjerskim objektima iz našeg Plana.

Bez rasprave, Vijeće jednoglasno donosi Zaključak o izmjeni Financijskog plana Gradske četvrti Podsljeme za 2018. Isti se nalazi u privitku ovog zapisnika.


Ad 2. Prijedlog zaključka o izmjeni Plana komunalnih aktivnosti Gradske četvrti Podsljeme za 2018. 

Predsjednik Vijeća objašnjava kako je potrebno hitno reagirati Izmjenom Plana komunalnih aktivnosti, kako bi se dio neutrošenih sredstava iskoristio za nabavu 2 veće sprave za igrališta putem Zrinjevca. Najveći dio raspoloživog iznosa ostaje na stavci dvorane OŠ Markuševec, gdje smo uspjeli potrošiti 156.000,00 kn, kako bar taj dio iznosa ne bi morali prenositi u iduću godinu.

Bez rasprave, Vijeće jednoglasno donosi Zaključak o izmjeni Plana komunalnih aktivnosti Gradske četvrti Podsljeme za 2018. Isti se nalazi u privitku ovog zapisnika.

Ad 3. Pitanja, prijedlozi i obavijesti

Drago Topolovec ističe kako je potrebno od Zagrebačkih cesta još jednom zatražiti asfaltiranje istočne staze na groblju Markuševec i navedeno staviti u Plan za 2019.

Emil Tafra ističe kako mu je žao što sjednicu nisu imali ranije, radi davanja mišljenja o Prijedlogu proračuna Grada Zagreba.
Pero Semren smatra kako je ta rasprava na Vijeću Gradske četvrti nepotrebna.
Drago Topolovec napominje kako se, sukladno Statutu Grada Zagreba, ne traži davanje mišljenja Gradskih četvrti o Prijedlogu proračuna Grada Zagreba.

Željko Sačić pita kakav je status projekta otkupa zemljišta u centru Markuševca radi izgradnje parkinga?
Predsjednik Vijeća odgovara kako je uspostavljen kontakt sa vlasnikom zemljišta i pokrenute su preliminarne radnje oko navedenog. Ističe kako se radi o dugom i sporom procesu.

Danijel Jagušt postavlja pitanje kada će biti postavljene nadstrešnice u centru Šestina? Ističe kako je župnik voljan ustupiti dio zemljišta za navedenu svrhu.
Predsjednik Vijeća odgovara kako je navedeni dio u obuhvatu projekta izgradnje novog rotora u centru Šestina, kojim će biti predviđeni i novi autobusni peroni, na kojima će biti predviđene i nadstrešnice.


Sjednica je završila u 10,30 sati.

KLASA: 026-02/18-001/573
URBROJ: 251-06-11-2-18-2
Zagreb, 19. prosinca 2018.


Zapisnik vodio:
Goran Rogić


         PREDSJEDNIK VIJEĆA
GRADSKE ČETVRTI PODSLJEME

